
ŠAKIŲ RAJONO SAVIVALDYBĖS  TARYBA

SPRENDIMAS

DĖL NEGYVENAMŲJŲ PATALPŲ, ESANČIŲ LEKĖČIŲ MIESTELYJE, PUŠYNO G. 18A,  PERDAVIMO LAIKINAI NEATLYGINTINAI VALDYTI IR NAUDOTIS LEKĖČIŲ BENDRUOMENĖS MOTERŲ KLUBUI

2010 m.  gruodžio 23 d. Nr. T-382
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 8 str. 1 d. 1 p., 11 str. 1 d., 13 str. 1 d. 4 p. ir 2 d., rajono savivaldybės tarybos 2005 m. gruodžio 22 d. sprendimu Nr.T-359 patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu bei atsižvelgdama į asociacijos Lekėčių bendruomenės moterų klubo 2010 m. lapkričio 22 d. prašymą,  nusprendžia:

1.
Perduoti asociacijai Lekėčių bendruomenės moterų klubui laikinai neatlygintinai valdyti ir naudotis pagal panaudos sutartį dešimčiai metų rajono savivaldybei nuosavybės teise priklausančias ir šiuo metu rajono Lekėčių vidurinės mokyklos patikėjimo teise valdomas 99,10 kv. m ploto negyvenamąsias patalpas, esančias Lekėčių miestelyje, Pušyno g. 18A (Nekilnojamojo daikto kadastro duomenų byloje Nr. 84/10703 unikalus pastato Nr. 4400-0723-1968, pastatas pažymėtas šifru 1C1/m, patalpų indeksai – 1-1, 1-13, 1-14, 1-15), įstatuose šiuo metu numatytoms funkcijoms vykdyti. 



2.
Įgalioti Lekėčių vidurinės mokyklos direktorių sudaryti ir pasirašyti perduodamų negyvenamųjų patalpų panaudos sutartį bei perdavimo ir priėmimo aktą, parengtus pagal rajono savivaldybės tarybos 2005 m. gruodžio 22 d. sprendimu Nr.T-359 patvirtintas sutarties ir perdavimo-priėmimo akto formas. 

Meras 





Juozas Bertašius

